CELEX: 
Language: lt
Date: 2017-01-31 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos reglamentas (ES) Nr. 251/2014 papildomas nuostatomis dėl leidžiamų gamybos procesų aromatizuotiems vyno produktams gauti

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Reglamentu (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos Komisijai suteikiami įgaliojimai priimti deleguotuosius aktus, kuriais nustatomi leidžiami gamybos procesai, siekiant gauti aromatizuotus vyno produktus.
            
            
               Šio deleguotojo akto tikslas – atsižvelgiant į Tarptautinės vynuogių ir vyno organizacijos rekomenduojamus gamybos procesus nustatyti tokius leidžiamus gamybos procesus.
            
            
               Ši iniciatyva programos REFIT darbotvarkei nepriklauso. Tačiau pasiūlymas parengtas laikantis pagrindinių geresnio reglamentavimo principų.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               Šio deleguotojo akto teisinis pagrindas – 2014 m. vasario 26 d. Europos Parlamento ir Tarybos reglamentas (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos
                  1
               , ypač jo 4 straipsnio 2 dalis.
            
            
               
                  Už to reglamento nuostatų įgyvendinimą atsako valstybės narės. Tačiau siekiant užkirsti kelią apgaulingai praktikai, užtikrinti vartotojų apsaugą ir išvengti nesąžiningos konkurencijos būtina užtikrinti, kad taisyklės dėl aromatizuotų vynų visose valstybėse narėse būtų taikomos vienodai. Todėl teisėkūros institucija Komisijai suteikė įgaliojimus įgyvendinti priemones, visų pirma dėl leidžiamų gamybos procesų aromatizuotiems vyno produktams gaminti.
               
            
            
               Valstybių narių atskirai vykdomų veiksmų suderintoms ir nediskriminacinėms nuostatoms nustatyti nepakaktų. Be to, dėl poreikio laikytis specialių nacionalinių taisyklių susidarytų perteklinė administracinė našta aromatizuotus vyno produktus gaminantiems veiklos vykdytojams, taip pat jie patirtų daugiau išlaidų. Tai pakenktų ir vartotojams, kurie galėtų būti klaidinami dėl galutinio gaminio sudėties ar pobūdžio.
            
            
               3.ĮVERTINIMAS, KONSULTACIJOS IR POVEIKIO VERTINIMAS
            
            
               Per 2016 m. gegužės 30 d. ir liepos 19 d. vykusius posėdžius, kuriuose buvo pristatytas ir sutartas projekto tekstas, vyko žemės ūkio rinkų ekspertų grupės konsultacijos, visų pirma susijusios su Vieno bendro žemės ūkio rinkų organizavimo reglamento aspektais (pogrupis „vynas“), kuriose dalyvavo ekspertai iš visų 28 valstybių narių. Po ekspertų grupės posėdžių šio teisės akto projektas buvo perduotas Europos Parlamentui ir Tarybai.
            
            
               Aromatizuotų vyno produktų gamybos procesai taip pat aptarti pilietinio dialogo grupės susitikimuose, per kuriuos Komisija rinko informaciją, nuomones ir rekomendacijas iš aromatizuotų vyno produktų ekspertų.
            
            
               Dėl šiuo deleguotuoju aktu leidžiamų gamybos procesų, kurie nustatyti atsižvelgiant į Tarptautinės vynuogių ir vyno organizacijos (OIV) rekomenduojamus ir paskelbtus gamybos procesus valstybės narės ir aromatizuotų vyno produktų gamintojai bendrai sutaria. Dėl šios priežasties laikoma, kad poveikio vertinimo atlikti nebūtina.
            
            
               Nuo 2016 m. rugsėjo 23 d. iki 2016 m. spalio 21 d. deleguotojo reglamento projektas buvo skelbiamas Geresnio reguliavimo portale, tačiau atsiliepimų nesulaukta.
            
            
               4.POVEIKIS BIUDŽETUI
            
            
               Pasiūlymas poveikio ES biudžetui neturės.
            
            
               KOMISIJOS DELEGUOTASIS REGLAMENTAS (ES) …/...
            
            
               2017 01 31
            
            
               kuriuo Europos Parlamento ir Tarybos reglamentas (ES) Nr. 251/2014 papildomas nuostatomis dėl leidžiamų gamybos procesų aromatizuotiems vyno produktams gauti
            
         
         
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2014 m. vasario 26 d. Europos Parlamento ir Tarybos reglamentą (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos
                  2
               , ypač į jo 4 straipsnio 2 dalį,
            
            
               kadangi:
            
            
               (1)Sąjungoje tradiciškai gaminami aromatizuoti vyno produktai, kurių sektorius svarbus gamintojams ir vartotojams, be to, tai svarbi Sąjungos žemės ūkio realizavimo rinka. Reglamento (ES) Nr. 251/2014 4 straipsnyje nustatyti reikalavimai, apribojimai ir aprašymai, kurių reikia laikytis gaminant aromatizuotus vynus. Be to, jame Komisijai suteikiami įgaliojimai priimti deleguotąjį aktą, kuriuo nustatomi leidžiami gamybos procesai, siekiant gauti aromatizuotus vyno produktus;
            
            
               (2)siekiant užtikrinti aukštą vartotojų apsaugos lygį, užkirsti kelią apgaulingai praktikai ir užtikrinti sąžiningą gamintojų konkurenciją, reikėtų nustatyti aiškiai apibrėžtus aromatizuotų vyno produktų gamybos kriterijus. Be to, pagal Reglamento (ES) Nr. 251/2014 4 straipsnį Komisija turi atsižvelgti į Tarptautinės vynuogių ir vyno organizacijos (OIV) rekomenduojamus ir paskelbtus gamybos procesus;
            
            
               (3)OIV rekomenduojami ir paskelbti aromatizuotų vyno produktų gamybos procesai yra įtraukti į OIV rezoliuciją OENO 439-2012 ir jais reikėtų remtis nustatant Sąjungoje leidžiamus gamybos procesus. Tačiau pasikonsultavus su valstybių narių ekspertais ir aromatizuotų vyno produktų sektoriaus atstovais paaiškėjo, kad kai kurie nurodyti procesai nevisiškai atitinka tradicinę Sąjungoje naudojamą praktiką. Todėl, kad jie geriau atitiktų su gamybos metodais susijusius gamintojų poreikius ir su produkcijos kokybe susijusius vartotojų lūkesčius, juos reikėtų pritaikyti ir papildyti,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Aromatizuotų vyno produktų gamybos procesai
            
            
               Šio reglamento priede išvardyti siekiant gauti aromatizuotus vyno produktus leidžiami gamybos procesai, kaip nurodyta Reglamente (EB) Nr. 251/2014.
            
            
               2 straipsnis
            
            
                Įsigaliojimas
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje, 2017 01 31
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  OL L 84, 2014 3 20, p. 14.
               
               
                  
                     (2)
                  OL L 84, 2014 3 20, p. 14.
               
            
      
    ---documentbreak--- 
      
         
         
            
               Reglamento (EB) Nr. 251/2014 4 straipsnio 2 dalyje 
                  nurodytų leidžiamų gamybos procesų sąrašas
            
            
                     
                        Nr.
                     
                  
                  
                     
                        Gamybos procesas
                     
                  
                  
                     
                        Tikslas
                     
                  
                  
                     
                        Naudojimo sąlygos
                     
                  
                  
                     
                        Reikalavimai
                     
                  
               
                     
                        1
                     
                  
                  
                     
                        Parūgštinimas ir rūgštingumo sumažinimas
                     
                  
                  
                     
                        Padidinti arba sumažinti titruojamąjį rūgštingumą ir tikrąjį rūgštingumą (sumažinti arba padidinti pH), taip suteikiant tam tikrų juslinių savybių ir daugiau stabilumo.
                     
                  
                  
                     
                        Elektromembraninis būdas.
                     
                     
                        Katijonų mainai.
                     
                  
                  
                     
                        Elektromembraninį būdą taikant parūgštinimui, mutatis mutandis taikomi Komisijos reglamento (EB) Nr. 606/2009
                           1
                         14 priedėlyje išdėstyti reikalavimai.
                     
                     
                        Elektromembraninį būdą taikant rūgštingumui sumažinti, mutatis mutandis taikomi Reglamento (EB) Nr. 606/2009 17 priedėlyje išdėstyti reikalavimai.
                     
                     
                        Naudojant katijonų mainus, mutatis mutandis taikomi Reglamento (EB) Nr. 606/2009 15 priedėlyje išdėstyti reikalavimai. 
                     
                  
               
                     
                        2
                     
                  
                  
                     
                        Filtravimas ir centrifugavimas
                     
                  
                  
                     
                        komentaras 
                     
                     
                        Nuskaidrinti produktus; 
                     
                     
                        padidinti biologinį stabilumą pašalinant mikroorganizmus; 
                     
                     
                        padidinti cheminį stabilumą.
                     
                  
                  
                     
                        Aromatizuoti vyno produktai leidžiami per filtrus, kurie sulaiko suspenduotas daleles, koloidinių tirpalų medžiagas.
                     
                     
                        Filtravimas gali būti atliekamas su aktyvintuoju inertiniu priedu ar be jo, naudojant organines arba mineralines membranas, įskaitant pusiau pralaidžias membranas.
                     
                  
                  
                     
                  
               
                     
                        3
                     
                  
                  
                     
                        Spalvos ir skonio koregavimas
                     
                  
                  
                     
                        Išgauti produkto spalvą;
                     
                     
                        suteikti produktui tam tikrų juslinių savybių.
                     
                  
                  
                     
                        Apdorojimas vyno gamybai naudojamomis anglimis.
                     
                     
                        Apdorojimas polivinilpolipirolidonu.
                     
                  
                  
                     
                        Anglys: ne daugiau kaip 200 g/hl.
                     
                     
                        Polivinilpolipirolidonas: ne daugiau kaip 80 g/hl.
                     
                  
               
                     
                        4
                     
                  
                  
                     
                        Alkoholio kiekio didinimas
                     
                  
                  
                     
                        Padidinti alkoholio koncentraciją.
                     
                  
                  
                     
                        Vandens pašalinimas, naudojant: 
                     
                     
                        ogryninamojo sodrinimo metodus, tokius kaip atvirkštinis osmosas;
                     
                     
                        okoncentravimą šalčiu, kai produktas užšaldomas ir pašalinamas taip susiformavęs ledas.
                     
                     
                        Pakartotinis fermentavimas, pridedant fermentuojamų cukrų, įskaitant nurodytuosius Reglamento (EB) Nr. 251/2014 I priedo 2 dalyje, taip pat tolesnė fermentacija naudojant atrinktas mieles.
                     
                  
                  
                     
                  
               
                     
                        5
                     
                  
                  
                     
                        Alkoholio kiekio mažinimas
                     
                  
                  
                     
                        Sumažinti alkoholio koncentraciją.
                     
                     
                  
                  
                     
                        Etanolio atskyrimas, naudojant fizinio atskyrimo metodus.
                     
                  
                  
                     
                        Apdorojami aromatizuoti vyno produktai turi neturėti juslinių trūkumų ir būti tinkami žmonėms tiesiogiai vartoti.
                     
                     
                        Alkoholio kiekio aromatizuotuose produktuose mažinti negalima, jei ruošiant aromatizuotą vyno produktą atliktas kuris nors iš šių veiksmų:
                     
                     
                        -alkoholio įpylimas;
                     
                     
                        -koncentravimas;
                     
                     
                        -pakartotinis fermentavimas.
                     
                  
               
                     
                        6
                     
                  
                  
                     
                        Vyno rūgšties stabilizavimas
                     
                  
                  
                     
                        Stabilizuoti vyno rūgštį, siekiant rūgščiojo kalio tartrato, kalcio tartrato ir kitų kalcio druskų pusiausvyros vyne.
                     
                  
                  
                     
                        Elektrodializės taikymas
                     
                     
                        Katijonų mainai, kuriuos vykdant pradinis vynas leidžiamas per polimerine derva užpildytą kolonėlę, veikiančią kaip netirpus polielektrolitas, kurios katijonai gali susikeisti su supančios aplinkos katijonais.
                     
                     
                        Atvėsinimas, laikant produktus redukuotoje temperatūroje.
                     
                  
                  
                     
                        Taikant elektrodializę, mutatis mutandis taikomi Reglamento (EB) Nr. 606/2009 7 priedėlyje išdėstyti reikalavimai.
                     
                     
                        Naudojant katijonų mainus, mutatis mutandis taikomi Reglamento (EB) Nr. 606/2009 12 priedėlyje išdėstyti reikalavimai.
                     
                     
                     
                  
               
                     
                        7
                     
                  
                  
                     
                        Maišymas
                     
                  
                  
                     
                        Išgauti galutinį juslinį aromatizuotų vyno produktų profilį.
                     
                  
                  
                     
                        Maišomi įvairūs vyno sektoriaus produktai, kaip nurodyta Reglamento (ES) Nr. 251/2014 3 straipsnio 2 dalies a punkte, 3 dalies a punkte ir 4 dalies a punkte.
                     
                  
                  
                     
                  
               
                     
                        8
                     
                  
                  
                     
                        Konservavimas kaitinant
                     
                  
                  
                     
                        Užkonservuoti produktą užtikrinant jo mikrobiologinį stabilumą.
                     
                  
                  
                     
                        Šiluminio apdorojimo būdai, įskaitant pasterizavimą. Kaitinama iki temperatūros, kuriai esant žūva mielės ir bakterijos.
                     
                  
                  
                     
                  
               
                     
                        9
                     
                  
                  
                     
                        Skaidrinimas
                     
                  
                  
                     
                        Pašalinti netirpias sudedamąsias dalis.
                     
                  
                  
                     
                        Naudojamos šios pagalbinės perdirbimo medžiagos:
                     
                     
                        -valgomoji želatina,
                     
                     
                        -iš javų ar žirnių gauti augaliniai baltymai,
                     
                     
                        -žuvų želatina,
                     
                     
                        -kazeinas ir kalio kazeinatas,
                     
                     
                        -kiaušinio baltymas,
                     
                     
                        -bentonitas,
                     
                     
                        -gelio arba koloidinio tirpalo pavidalo silicio dioksidas.
                     
                  
                  
                     
                  
               
         
         
            
                  
                     (1)
                  2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (OL L 193, 2009 7 24, p. 1).